**Zdôvodnenie nerozdelenia predmetu zákazky s názvom**

**„Doručovanie tabuliek s evidenčným číslom“**

**na časti**

Predmetom zákazky je vo všeobecnosti zabezpečenie doručovania tabuliek s evidenčným číslom a papierových dokladov - osvedčenia o evidencii časť II. z pracoviska Centrum logistického zabezpečenia administratívnych činností Ministerstva vnútra Slovenskej republiky, Príboj 559, 976 13 Slovenská Ľupča na adresu príjemcu tabuľky s evidenčným číslom a osvedčenia o evidencii časť II. s pobytom alebo sídlom na území Slovenskej republiky, v štandardne uzatvorenom balení a od príjemcov odobraté/vrátené tabuľky s evidenčným číslom a s dokladmi od vozidiel späť Objednávateľovi na adresu - Centrum logistického zabezpečenia administratívnych činností Ministerstva vnútra Slovenskej republiky, Príboj 559, 976 13 Slovenská Ľupča. Náhradným príjemcom tabuliek s evidenčným číslom a papierových dokladov - osvedčenia o evidencii časť II. sú útvary Policajného zboru s presným označením ich adresy podľa bodu 3.5 článku III. Zmluvy o doručovaní tabuliek s evidenčným číslom, ktorá bude výsledkom tohto verejného obstarávania, resp. podľa bodu 5.2 prílohy č. 1. Opis predmetu zákazky, technické požiadavky týchto súťažných podkladov.

Dôvody, ktoré viedli verejného obstarávateľa k nerozdeleniu predmet zákazky s názvom “ Doručovanie tabuliek s evidenčným číslom” sú nasledujúce:

* využiť verejné financie efektívnym, účinným a transparentným spôsobom,
* zabezpečiť bezpečnosť doručovaných zásielok počas ich prepravy, t.j. prioritou je ich zabezpečenie proti odcudzeniu a následnému zneužitiu,
* skúsenosti verejného obstarávateľa z predchádzajúcich plnení rovnakého/obdobného predmetu zákazky,
* predmetné služby majú rovnaký charakter,
* jedná sa o jeden celok plnenia predmetu zákazky,
* pre plnenie predmetu zákazky je charakteristické zadávanie jednej zákazky ako celku,
* na relevantnom trhu sú poskytovatelia predmetu zákazky, ktorí sú schopní a oprávnení plniť predmet zákazky komplexne ako jeden celok a predložiť tak aj ponuku,
* pri zabezpečení - poskytovaní požadovaných služieb ako jedného celku je pre verejného obstarávateľa efektívnejšie a hospodárnejšie komunikovať s jedným poskytovateľom, ako oslovovať niekoľkých potenciálnych poskytovateľov, čo by znamenalo zvýšenú administratívnu náročnosť pri plnení predmetných služieb, ich evidencii, fakturácii,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na vysokú bezpečnosť, hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky „Doručovanie tabuliek s evidenčným číslom**“**nedeliť, ale zachovať ho v celistvom stave.